**Odpovede na otázky MAS II**

|  |
| --- |
| **Podopatrenie 4.1 Podpora na investície do poľnohospodárskych podnikov** |
| **P.č.** | **Otázka** | **Odpoveď** |
| **1.** | potrebovala by som informácie s ohľadom oprávnených výdavkov v rámci podopatrenia 4.1:„V prílohe č.7: oprávnené výdavky na vybrané stroje v triede 07 Stroje na manipuláciu, dopravu a skladovanie / Podtrieda 07.2 Manipulačné zariadenia – je oprávneným výdavkom čelný nakladač na traktor alebo zdvíhacie rameno do trojbodu (obidve stroje ako prídavné – odmontovateľné manipulačné zariadenia na traktor). | Áno, uvedené prídavné zariadenia sú oprávnené, v cenovej ponuke a zmluve s dodávateľom musia byť samostatne ocenené. |
| **2.** | Je v rámci špeciálnej rastlinnej výroby oprávnený žiadateľ – pestovateľ hrozna a výrobca vína, ktorý plánuje vybudovať výrobnú halu, prípadne nakúpiť technológie v rámci svojej prevádzky? | V rámci podopatrenia 4.1 nie je žiadateľ oprávnený v znení otázky, nakoľko dané investície sú zaradené do podopatrenia 4.2. |

|  |
| --- |
| **Podopatrenie 4.2 Podpora pre investície na spracovanie/uvádzanie na trh a/alebo vývoj poľnohospodárskych výrobkov** |
| **P.č.** | **Otázka** | **Odpoveď** |
| **1.** | V rámci oprávnenosti aktivít v 4.2 je možné zakúpiť štandardný nákladný automobil – IVECO pre distribúciu výrobkov (ktoré sú predmetom podpory) do ďalších reťazcov a pre ambulantný predaj týchto výrobkov ? | Áno. |
| **2.** | Kúpa pozemku je oprávnená do výšky 10% z celkových oprávnených výdavkov projektu. Ako sa preukazuje oprávnená cena tohto pozemku – len znaleckým posudkom, alebo je možné iným spôsobom? | Cena sa preukazuje znaleckým posudkom.  |
| **3.** | Oprávneným pozemkom je len stavebný pozemok, na ktorom sa v rámci projektu následne realizuje výstavba? | Oprávnený výdavok je stavebný pozemok v zmysle stavebného povolenia, zahrnutý v projektovej dokumentácii (okolie ako celok, ktorý prináleží stavbe a je zahrnutý v projektovej dokumentácii je taktiež oprávnený výdavok) |
| **4.** | V rámci oprávnenosti aktivít „výstavba objektov súvisiacich so spracovaním poľnohospodárskych a potravinárskych výrobkov“ – je možné za takýto objekt považovať aj vybudovanie studne (vrt studne ako zdroj vody pre výrobu)? | Nie  |
| **5.** | V rámci oprávnenosti investície „podpora budovania odbytových miest pre odbyt poľnohospodárskej produkcie a produktov spracovania poľnohospodárskej výroby“ – je oprávnenou investíciou vytvorenie funkčného eshopu pre produkty, ktoré sú predmetom projektu (išlo by o nehmotný majetok – softvér v zmysle zákona o dani z príjmu nad 2400 EUR - odpisovateľný). | Áno  |
| **Oblasť 6: Pivovarnícko - sladovnícky priemysel, liehovarnícky priemysel, vinársky priemysel, priemysel nealko nápojov a škrobárenský priemysel**  |
| 1. | Ak žiadateľ v rámci prípravy žiadosti o NFP plánuje sa zamerať na výrobu ovocných vín a octov pôjde o zameranie oprávnenosti aktivít projektu do oblasti „Oblasť 6: Pivovarícko-sladovnícky priemysel, liehovarnícky priemysel, vinársky priemysel, priemysel nealko nápojov a škrobárenský priemysel“? | Áno.  |
| 2.  | V prípade výrobcu ovocného vína (pri výrobe ovocného vína sa na výrobcu vzťahuje Vyhláška č. 30/2014 Z.z. MP a RV SR o požiadavkách na nápoje) - na takého výrobcu sa nevzťahuje neoprávnenosť výdavkov sektora „hrozno a víno“? | Nevzťahuje sa – čiže sú oprávnené |
| **Podopatrenie 6.4 Podpora na investície do vytvárania a rozvoja nepoľnohospodárskych činností** |
| **Oblasť 1 Činnosti spojené s vidieckym cestovným ruchom a agroturistikou** |
| **P.č.** | **Otázka** | **Odpoveď**  |
| 1. | Rekonštrukcia existujúcich sociálnych zariadení (sprchy, umývadlá, záchody) v campe, rozšírenie ich kapacít, rozšírenie o bezbariérové sociálne zariadenia a vybudovanie bezbariérového vstupu do objektu sociálnych zariadení a aj v objekte. | Áno  |
| 2. | Rekonštrukcia existujúcich budov bungalovov v campe (aj interiérové vybavenie bungalovov, aj exteriérové rekonštrukcie - strecha, fasáda, zateplenie) - bez rozšírenia počtu lôžok, zabezpečenie bezbariérového vstupu do bungalovov. | Áno, viď príloha 6B, bod 2 Oprávnenosť aktivít a výdavkov realizácie projektu pre podopatrenie 6.4. |
| 3. | Kompletná rekonštrukcia existujúcej reštauračnej kuchyne, ktorá už kapacitne a hygienicky nepostačuje na prípravu jedál pre hostí campu. | Rekonštrukcia existujúcej reštauračnej kuchyne, je oprávnený výdavok ale nemôžu byť samostatným projektom – viď príloha 6B, bod 2.3 Podmienka, že výdavky projektu sú oprávnené. |
| **Oblasť 2**  **Činnosti spojené s poskytovaním služieb pre cieľovú skupinu: deti, seniori a občania so zníženou schopnosťou pohybu a spracovanie a uvádzanie na trh produktov, ktorých výstup spracovania nespadá do prílohy I ZFEÚ vrátane OZE a poskytovania služieb.** |
| 1. | Telovýchovná jednota je občianske združenie, prevádzkuje celoročne Chatu (ubytovanie a stravovacie  služby) a lyžiarske stredisko na základe živnostenského oprávnenia prostredníctvom hospodárskych stredísk. Má troch stálych zamestnancov. Môže byť táto organizácia pokladaná za mikropodnik a tým byť oprávneným žiadateľom pre podopatrenie 6.4? | V prípade investícii spojených s poskytovaním služieb pre cieľovú skupinu: deti, seniori a občania so zníženou schopnosťou pohybu **(oblasť 2)**:• Fyzické a právnické osoby (mikropodniky a malé podniky vo vidieckych oblastiach v zmysle Prílohy I nariadenia Komisie (EÚ) č. 651/2014), ktorých podiel ročných tržieb/príjmov z lesníckej výroby na celkových tržbách/príjmoch, za predchádzajúci rok pred rokom podaniaŽoNFP, predstavuje minimálne 30%, ktoré obhospodarujú lesy vo vlastníctve:**o** súkromných vlastníkov a ich združení;**o** obcí a ich združení;**o** Cirkvi, ktorej majetok možno podľa právneho poriadku SR považovať za súkromný,pokiaľ ide o jeho správu a nakladanie s ním.• Fyzické a právnické osoby (mikropodniky a malé podniky vo vidieckych oblastiach v zmyslePrílohy I nariadenia Komisie (EÚ) č. 651/2014) podnikajúce v oblasti hospodárskeho chovurýb (akvakultúry), ktorých podiel ročných tržieb/príjmov z akvakultúry na celkovýchtržbách/príjmoch, za predchádzajúci rok pred rokom podania ŽoNFP, predstavuje minimálne 30%.• Nepoľnohospodárske, nelesnícke a neakvakultúrne mikropodniky a malé podniky vovidieckych oblastiach(v zmysle Prílohy I nariadenia Komisie (EÚ) č. 651/2014).• Fyzické a právnické osoby podnikajúce v oblasti poľnohospodárskej prvovýroby(mikropodniky, malé, stredné a veľké podniky v zmysle Prílohy I nariadenia (EÚ) č.651/2014), ktorých podiel ročných tržieb/príjmov z poľnohospodárskej prvovýroby nacelkových tržbách/príjmoch, za predchádzajúci rok pred rokom podania ŽoNFP, predstavuje minimálne 30%.Viď definícia mikropodniku |

|  |
| --- |
| **Podopatrenie 7.2 Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie** |
| **Aktivita 1: výstavba a rekonštrukcia miestnych komunikácií, lávok, mostov, chodníkov a záchytných parkovísk, autobusových zastávok, V prípade investícií do miestnych komunikácii, tie budú umožnené len v malom rozsahu a za predpokladu, že prispievajú k oživeniu znevýhodnenej vidieckej oblasti, kde môže zlepšiť prepojenie medzi vidieckymi oblasťami a širšou dopravnou sieťou, príp. budú prispievať k miestnemu ekonomickému rozvoju (napr. k rozvoju vidieckeho cestovného ruchu a pod.)** |
| **P.č.** | **Otázka** | **Odpoveď** |
| 1. | Obec Konská chce v rámci ŽoNFP realizovať rekonštrukciu časti miestnej komunikácie na ulici 1. mája, ktorá tvorí spojnicu ciest Hlavná a Nová ulica. Je súčasťou miestnych komunikácií pre prístup k rodinným domom. Na predmetnej ulici nie sú žiadne objekty, ktoré majú špecifický ekonomický,  turistický ani kultúrno – spoločenský význam pre obec, avšak na ulici Hlavná sa nachádza kostol vo vzdialenosti cca 650 m od rekonštruovanej ulice, ktorá má byť predmetom projektu. **Je rekonštrukcia takejto miestnej komunikácie oprávnená v rámci opatrenia č. 7.2?**Spojenie od bodu A do B by splnila spojením dvoch ulíc – Hlavná a Nová ulica. Miestna komunikácia, ktorá je predmetom projektu sa tak napája na cestu III. triedy, čím by z nášho pohľadu mohla splniť podmienku príspevku k oživeniu znevýhodnenej vidieckej oblasti a zároveň prepojenia so širšou dopravnou sieťou.  | Takáto rekonštrukcia je oprávnená.  |
| 2. | Je oprávnená výstavba a rekonštrukcia chodníkov pri cestách I., II. a III. triedy? | Áno, je oprávnená.  |
| 3. | Je potrebné pri výstavbe a rekonštrukcii chodníkov sledovať taktiež cieľ ako pri miestnych komunikáciách tj. príspevok k oživeniu znevýhodnenej vidieckej oblasti, prepojenie A do B a pod.? | Áno, je potrebné.  |
| 4. | **Je možné v rámci Podopatrenia 7.2** Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie **realizovať rekonštrukciu mosta** **"Most ponad potok Sobolčín"** v k. ú. Radôstka (viď stavebné povolenie) s prihliadnutím na vlastníctvo k mostu- most bol postavený v rokoch cca 1950, pred účinnosťou stavebného zákona,**- most nie je vo vlastníctve obce, SVP a ani správcu vodného toku.**  | Oprávnené. V katastri nehnuteľností sa evidujú stavby spojené so zemou pevným základom ( § 6 zákona NR SR č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam). V katastri sa neevidujú inžinierske stavby a drobné stavby. Most je inžinierska stavba a preto ho nie je možné zapísať do katastra.  |
| 5. | Obec plánuje v rámci op. 7.2 rekonštrukciu MK, ktorej súčasťou bude aj rekonštrukcia odvodňovacieho kanála. Na rekonštrukciu je vypracovaná projektová dokumentácia, kde je stavba rozdelená na SO1 (rekonštrukcia cesty) a SO2 (vybudovanie kanála). Z MAS plánujú  žiadať len na rekonštrukciu cesty. Na cestu bude vystavené stavebné povolenie a na odvodňovací kanál vodoprávne povolenie. Je potrebné, aby obec mala k podaniu ŽoNFP obidve povolenia? Alebo stačí len povolenie k investícii financovanej z MAS, teda cesty?  | Stavebné povolenie sa prekladá len na oprávnenú časť projektu, s tým, že projektová dokumentácia ako súčasť prílohy k ŽoNFP musí byť kompletná.  |
| 6. | Je oprávnený výdaj na výstavbu prístreškov na kontajnery v obci v rámci 7.2 a súčasne na rekonštrukciu mostíka? MAS má v stratégii v rámci 7.2 aktivitu č. 1 výstavba rekonštrukcia MK...a 2. zlepšenie vzhľadu obci? | Ak sa jedná o dve aktivity - nie je možné v rámci jednej ŽoNFP spájať dve aktivity.Z otázky nevieme o aký mostík sa konkrétne jedná a zároveň nevieme, či žiadateľ chce prístrešok na kontajner realizovať ako samostatnú aktivitu alebo ako súčasť verejného priestranstva. Prosíme MAS aby lepšie formulovali/špecifikovali otázky.Aktivita 1: Výstavba a rekonštrukcia miestnych komunikácií, lávok, mostov, chodníkov a záchytných parkovísk, autobusových zastávok.Pre túto aktivitu sú teda oprávnené nasledovné investície: miestne komunikácie v dedinách, vidiecke cesty a chodníky (cesty a chodníky aj vrátane parkovísk), parkoviská, priekopy, trativody, odvodňovacie potrubia a rigoly (len ak sú súčasťou popri realizovanej ceste, resp. chodníku), **cestné mosty** (z ocele, betónu alebo z iného materiálu) spolu s nadjazdami a príjazdami, pešie mosty (lávky pre peších), autobusové prístrešky (autobusové zastávky). Aktivita : Zlepšenie vzhľadu obcí – úprava a tvorba verejných priestranstiev, námestí, parkov a pod. Za oprávnené výdavky v rámci aktivity  je považovaný aj tzv. mobiliár (drobný architektonický prvok), ktorý dotvára realizovaný priestor v rámci realizovanej investície uvedenej v aktivite a zároveň je súčasťou realizovanej oblasti/územia/plochy. Za mobiliár/drobný architektonický prvok sa v rámci aktivity 3 považuje napr.: * lavička, odpadkový kôš,
* kontajner na zeleň/kvetináč,
* informačné plochy/tabule/vitríny (napr. názvu námestia/parku, umiestnenie mapy obce/okolia/kultúrnych pamiatok a pod.),
* smerníky a ukazovatele (napr. ku kultúrnej pamiatke, k historickej budove, múzeu, pamätnej izbe, a pod.),
* stojan a/alebo prístrešky na bicykle,
* bariéry,
* zábrany vjazdu,
* ochranné mreže (napr. na koreň/kmeň stromov),
* hodiny,
* fontánka na pitnú vodu/výpustný stojan na pitnú vodu.

Jedná sa o dve rôzne aktivity, ktoré nie je možné kombinovať v rámci jednej ŽoNFP. |
| 7. | V rámci podopatrenia 7.2 Obec Selice plánuje zrekonštruovať chodníky (položenie zámkovej dlažby + obrubníky). Medzi chodníkom a miestnou komunikáciou sa nachádza pred bránami rodinných domov premostenie nad priekopou, cez ktoré sa vchádza/vychádza autami z dvora rodinných domov. V prípade rekonštrukcie chodníkov môžu byť do projektu zahrnuté aj výdavky spojené s rekonštrukciou (uloženie zámkovej dlažby+obrubník) týchto premostení pokiaľ tieto zrekonštruované plochy budú spojené (plynulý prechod povrchu) s chodníkom a budú tvoriť jednotný celok? Všetky pozemky (chodník aj premostenia) sú vo vlastníctve obce.  | Áno, ide o oprávnenú aktivitu.  |
| 8.  | Je oprávnená rekonštrukcia 2 miestnych komunikácií v rámci jedného projektu? Obe MK sa napájajú na hlavnú cestu v obci. | V prípade, že obe miestne komunikácie spĺňajú podmienky podpory a nie sú slepými ulicami, môžu byť predmetom jednej ŽoNFP. |
| 9.  | Je oprávnená výstavba prístupovej cesty k budove OcÚ/MŠ s chodníkom a parkoviskom s oporným múrom ak na tieto investície sú 2 projektové dokumentácie? Jedna PD je na parkovisko a druhá na cestu s chodníkom, je možné predložiť to v rámci jednej ŽoNFP? Parkovisko bude záchytné | K uvedenej otázke by bolo vhodné doplniť situačný nákres, resp. jednoduchý realizačný plán, aby bolo možné zo strany PPA formulovať jednoznačnú odpoveď. |
| 10. | Obec Dlhá nad Váhom plánuje v rámci podopatrenia 7.2 (aktivita 1) zrekonštruovať vybrané úseky miestnych komunikácií v obci. Je zaobstaranie a umiestnenie dopravných značiek (zákaz vjazdu, daj prednosť v jazde a pod.) oprávneným výdavkom v rámci rekonštrukcie miestnych komunikácií?  | Značky (ktoré schvaľuje dopravný inšpektorát) nespadajú do oprávnených výdavkov.  |
| 11. | Obec plánuje rekonštrukciu miestnych komunikácií. rekonštrukcia prispieva k miestnemu ekonomickému rozvoju a napája sa na hlavnú komunikáciu. Avšak obec plánuje zrekonštruovať dve rôzne miestne komunikácie v rámci jedného projektu.Je táto investícia v rámci jedného projektu oprávnená?  | Áno, je oprávnená. Viď odpoveď k otázke č. 8.  |
| 12. | Potrebujeme odkonzultovať oprávnenosť aktivít v ŽoNFP v rámci opatrenia 7.2 našej stratégie CLLD.Obec plánuje výstavbu nového chodníka vrátane zrušenia otvorenej priekopy (na odvod zrážok) a nahradenia tejto priekopy PVC potrubím pod chodníkom (čiže vybuduje sa odvodňovací kanál pod zemským povrchom) a dažďové vody z chodníka a priľahlej cesty sa budú odvádzať pomocou novoosadených vpustov.V tomto prípade pôjde o aktivitu č. 1 výstavba chodníka a o aktivitu č. 4 odvodňovací kanál/ priekopa pod zemským povrchom.Daný žiadateľ má v stavebnom rozpočte obe aktivity pod jedným stavebným objektom. Otázka znie:**Sú obe aktivity oprávnené pre žiadateľa v 1 ŽoNFP**Je potrebné, aby v stavebnom rozpočte boli aktivity rozdelené na 2 stavebné objekty:SO – chodníkSO –odvodňovací kanálAle postačuje, že stavebný rozpočet bude zostavený ako jeden stavebný objekt. | Obe aktivity sú oprávnené iba v prípade samostatne podaných ŽoNFP.. V rámci podopatrenia 7.2 je možné podať žiadosť len na 1 aktivitu v jednej ŽoNFP. Viď odpoveď k otázke č. 6. |
| 13. | Prosím Vás, a keď je rekonštruovaná len časť miestnej komunikácie k prírodnému prameňu, ale obec nebude mať prostriedky na rekonštrukciu celej cesty, je dôležité, či táto rekonštrukcia bude končiť priamo pri prameni, alebo by mohla končiť aj 500m pod prameňom? (Aj keď sa obávam, že keďže to nemôže byť rozdelené na etapy, tak funkčná musí byť kompletná miestna komunikácia) | Áno komunikácia musí byť zrealizovaná z bodu A do bodu B, takže priamo k prameňu (nie 500 m pod ním), aby bol splnený účel a cieľ komunikácie (napr. rozvoj vidieckeho cestovného ruchu). |
| 14. | Obec by chcela rekonštruovať miestnu komunikáciu, ktorá vedie k chatkovej oblasti a táto komunikácia teda zabezpečuje pripojenie sa z hlavného ťahu k chatovej oblasti. Chatková oblasť je významným bodom cestovného ruchu obce, ale ide o slepú ulicu. Je možné túto aktivitu realizovať? | V prípade, že miestna komunikácia spĺňa podmienky podpory (napr. rozvoj vidieckeho cestovného ruchu), môže byť ako oprávnená aktivita predmetom ŽoNFP. |
| 15. | Obec by chcela rekonštruovať komunikáciu, ktorá vedie od miestneho termálneho prameňa označovaného aj ako prírodné kúpalisko, ktorý vyhľadáva veľký počet turistov a patrí k významným dominantám mesta. Komunikácia by spájala tento bod a cestu 3. triedy. Prírodné kúpalisko sa tiež nachádza v slepej ulici. Je možné považovať túto aktivitu za oprávnenú? | V prípade, že miestna komunikácia spĺňa podmienky podpory (napr. rozvoj vidieckeho cestovného ruchu), môže byť ako oprávnená aktivita predmetom ŽoNFP. |
| 16. | Obec plánuje v rámci pod. 7. 2 rekonštrukciu existujúceho chodníka. Pozemok pod chodníkom je vo vlastníctve obce, no na LV nie je zapísané funkčné využitie pozemku ako chodník, ale len ako ostatné plochy. Je potrebné, aby dal starosta chodník zamerať a zakresliť pred podaním žiadosti? Na stavebnom úrade s tým stavom nemajú problém, ohlásenie na rekonštrukciu mu vydajú.   | Nie je nevyhnutný zápis zmeny charakteristiky pozemku pred podaním ŽoNFP, ale bude potrebné uviesť chodník do relevantného právneho stavu (napr. aj v rámci kolaudačného konania). Táto skutočnosť bude zo stany PPA overovaná pri podanej ŽoP.  |
| **Aktivita 3: zlepšenie vzhľadu obcí – úprava a tvorba verejných priestranstiev, námestí, parkov, aleje, pešie zóny, nábrežia (v prípade, že je súčasťou takejto investície aj parkovisko v menšom rozsahu, tak sú výdavky oprávnené aj vrátane parkovísk) a pod.** |
| 1. | V rámci opatrenia 7.2 je v rámci aktivity 3: zlepšenie vzhľadu obcí - úprava verejných priestranstiev oprávnenou aktivitou rekonštrukcia oplotenia cintorína? | Jedná sa o oprávnenú aktivitu v prípade, ak je cintorín zahrnutý vo VZN obce ako verejné priestranstvo. |
| 2.  | V rámci opatrenia 7.2 oprávnenej aktivity 3: zlepšenie vzhľadu obcí – úprava a tvorba verejných priestranstiev, námestí, parkov a pod. – **Je možné upraviť viac verejných priestranstiev v obci? Konkrétne pred budovou OcÚ a pred športovým areálom? – išlo by o dlažbu, zeleň a pod.**  | Áno.  |
| 3. | **Sú oprávnené činnosti pre jednu obec v rámci opatrenia 7.2 nasledovne?:** Cintorín: vyasfaltovanie chodníka na cintoríne v šírke cca 2,5 m a dĺžke 30 m; osadenie sochy sv. Michala Archanjela s osvetlením / zostrojenie podstavca na sochu, jej prekrytie a následné osadenie na miesto v areáli cintorína/ | Jedná sa o oprávnenú aktivitu v prípade, ak je cintorín zahrnutý vo VZN obce ako verejné priestranstvo. |
| 4.. | **Sú oprávnené činnosti pre jednu obec v rámci opatrenia 7.2 nasledovne?:** Verejné priestranstvá pri knižnici: drobná stavebná architektúra pre vianočnú a veľkonočnú výzdobu s osvetlením / adventný veniec, zostrojenie betlehema a osadenie na spevnenú plochu, postavičky pre veľkonočnú výzdobu ako sú ovečky, dobrý pastier - táto výzdoba sa vymení podľa ročných období na uvedenej spevnenej ploche/ | Nepresne definované, ak to je len plocha na ktorej sa budú meniť prvky zakúpené z vlastných zdrojov je to oprávnený náklad. |
| 5. | **Sú oprávnené činnosti pre jednu obec v rámci opatrenia 7.2 nasledovne?:** Relaxačný park: zakúpenie fitnes outdoor stojov v počte 4 ks, osadenie lavičiek 5 ks, bezbariérová rampa | Áno  |
| 6. | Prosím Vás o stanovisko k oprávnenosti investície žiadateľa, obce Zbyňov, v rámci opatrenia č. 7.2.  Žiadateľ chce rekonštruovať opletenie na cintoríne, jeho prednú časť popri ceste (vyznačené v priloženej mape). Parcely registra KN E č. 151 a 152/2 sú vo vlastníctve obce, na parcelu č. 153/1 zabezpečí obec nájomnú zmluvu, avšak parcely KN E č. 152/1 a 153/2 nevie zabezpečiť LV ani nájomnú zmluvu. Otázka je, či je možné oplotenie na parcelách KN E č. 152/1 a 153/2, ktoré si žiadateľ nedokáže vysporiadať z hľadiska vlastníckych vzťahov, začleniť do neoprávnených výdavkov. V súvislosti s danou problematikou je tiež otázka, akou formou dané výdavky odčleniť z rozpočtu. Je možné definovať neoprávnené výdavky prostredníctvom pomeru celkovej výmery (60 metrov) rekonštruovaného oplotenia k nevysporiadanej časti 10 metrov tj. 1/6 by bola identifikovaná ako neoprávnená a túto metódu použiť aj pri finančnom vyčíslení neoprávnených výdavkov. Žiadateľ vyhlásil verejné obstarávanie na celú rekonštrukciu oplotenia a zrealizuje taktiež celý projekt, ktorý bol predmetom VO (vrátane neoprávnených výdavkov).  | Nie je možné realizovať projekt na pozemkoch, ku ktorým nemá obec právny titul (vlastník, nájomca a pod.), ide o neoprávnený výdavok. Je potrebné pomerom odčleniť neoprávnené výdavky z celkových výdavkov projektu.  |
| 7. | Obec plánuje malú rekonštrukciu verejného priestranstva v obci, sadové úpravy, celková investícia bude do 5.000 bez DPH. Zákazku obstarajú priamym zadaním. Ako je potrebné zabezpečiť sociálny aspekt vo verejnom obstarávaní v tomto prípade? Stačí zakomponovať do zmluvy? Sadové úpravy v takomto rozsahu nepodliehajú stavebnému konaniu ani oznámeniu, teda táto príloha je nerelevantná?  | Stačí zakomponovať do zmluvy.Sadové úpravy nepodliehajú, čiže príloha nie je potrebná.  |

|  |
| --- |
| **Podopatrenie 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry** **Vytváranie, zlepšovanie alebo rozširovanie miestnych služieb vrátane voľného času a kultúry a súvisiacej infraštruktúry**  |
| **Aktivita 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov** |
| **P.č.** | **Otázka** | **Odpoveď** |
| 1. | V rámci opatrenia 7.4 oprávnenej aktivity 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk, detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov **– Pri výstavbe prírodného amfiteátra je možné  teda sú oprávnené aktivity aj výstavba pódia s prestrešením + miesta na sedenie, a malý priestor pre účinkujúcich priamo pri pódiu?** | Je možné považovať za oprávnený výdavok. |
| 2. | Je možné v rámci aktivity 1: Investície súvisiace s vytváraním podmienok pre trávenie voľného času  vrátane príslušnej infraštruktúry (napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov) zrealizovať rekonštrukciu priestorov **v budove obecného úradu**, ktoré budú slúžiť ako:* obecná knižnica a čitáreň

skúšobná miestnosť pre folklórny súbor, dobrovoľnú požiarnu ochranu a iné formy komunitného stretávania | Ide o oprávnenú aktivitu, nesmú byť v nej zahrnuté výdavky do rekonštrukcie priestorov obecného úradu.  |
| 3. | Môže obec zrealizovať detské ihrisko s cieľom vytvoriť deťom z obce a okolia podmienky na trávenie voľného času v areáli základnej školy? S tým, že ihrisko bude k dispozícii verejnosti. | Neoprávnené. Počas školských prázdnin je areál školy uzavretý, ani v čase vyučovania nie je vstup cudzím povolený.  |
| 4. | Jeden náš pán starosta by rád prostredníctvom vyhlásenej výzvy na 7.4 vymenil strechu na starej drevenici v obci, ktorá slúži ako obecná knižnica. Stará strecha dolu, nová strecha naspäť. Identické rozmery, aj výška. Jediný rozdiel medzi pôvodnou a novou strechou by bol jeden nový vikier kvôli zabezpečeniu denného svetla. Podľa vyjadrenia architekta nejde ani o prístavbu a ani o nadstavbu existujúceho stavu strechy, keď tam tento vikier pribudne. Rád by som ale ešte poznal aj názor PPA, ide v takomto prípade o prístavbu alebo nadstavbu, keď na novej streche pribudne vikier, ktorý na starej streche nebol? | Áno, ide o oprávnený výdavok.  |
| 5. | Dobrý deň. Rád by som sa opýtal, či sú nasledovné činnosti oprávnené na realizáciu v rámci vyhlásenej výzvy 7.4 MAS:kompletná rekonštrukcia obecného rozhlasu. | Nie je oprávnená.  |
| 6. | Dobrý deň, rád by som sa opýtal na oprávnenosť aktivít a výdavkov pri nasledovnom projektovom zámere, ktorý chce obec predložiť v rámci vyhlásenej výzvy 7.4 MAS:Obec disponuje nevyužívanými priestormi v podkroví základnej školy. Na kompletne celé podkrovie bol vypracovaný projekt s rozpočtom, vydané stavebné povolenie na celý priestor. Obec by rada predložila žiadosť na časť tohto podkrovného priestoru, kde by rada vybudovala priestory pre komunitnú a spolkovú činnosť folklórneho súboru a iných obyvateľov obce. Jednalo by sa o vybudovanie priečok (zatiaľ je to veľký ničím neoddelený priestor v podkroví), vybudovanie sociálnych zariadení, vody, elektriky, vykurovania, podláh a omietok v tejto časti podkrovia. Následne by boli priestory skolaudované a vydané do užívania tejto časti podkrovia (výkres prikladáme v prílohe s vyznačeným priestorom, ktorý by riešil žiadosť predloženú prostredníctvom MAS). Tieto priestory by boli funkčné, kompletné. Zvyšná časť podkrovia by zostala v stave, v akom je teraz, nebola by predmetom žiadosti.Naša otázka znie, či takto postavený koncept žiadosti možno považovať za uskutočniteľný prostredníctvom výzvy MAS, či sa nejedná o etapizáciu, či nie je problémom, keď je vydané stavebné povlenie na celé podkrovie a my budujeme len časť (zhruba 1/3) aj napriek tomu, že po realizácii by boli priestory plne funkčné a už by sa tam nevykonávali v budúcnosti žiadne ďalšie úpravy. | Stavebné povolenie je vydané na celé podkrovie, je treba realizovať projekt po celom priestore, aby sa predišlo etapizácii. Neumožňuje sa umelé rozdeľovanie projektu na etapy – každý samostatný projekt musí byť po ukončení realizácie funkčný, životaschopný a pod.  |
| 7. | 1/ Žiadateľ obec, Opatrenie 7.4, Aktivita 1  - investície súvisiace s vytváraním podmienok pre trávenie voľného času  vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov, otázka -  **Môže si obec v rámci podopatrenia 7.4,  zrekonštruovať kotolňu v kultúrnom dome (nový kotol na pelety, rekonštrukcia komína), ak má obec v rámci tohto KD zriadené aj ubytovanie pre návštevníkov obce? Môže si obec zrekonštruovať kotolňu, ak bude táto kotolňa vykurovať aj priestory ubytovania pre návštevníkov obce (súčasť KD)?** |  V prípade, že v rámci aktivity 1 chce žiadateľ realizovať v rámci jedného objektu/budovy, ktorej súčasťou je m.i. aj KD, iné podnikateľské a prevádzkové priestory, a ktoré sa týkajú napr. vykurovania objektu/budovy, tak takéto výdavky sa musia odčleniť na ten-ktorý účel. Z výdavkov, ktoré sú takto rozdelené podľa výmery užívanej plochy, sú oprávnené výdavky len pre časť KD a ostatné výdavky pre ostatné časti objektu (napr. m.i. aj podnikateľské priestory) sú považované za neoprávnené.  |
| 8. | Obec by rada prostredníctvom vyhlásenej výzvy 7.4 vybudovala multifunkčné ihrisko v obci. V zime hokejové ihrisko a v lete ihrisko na volejbal, hokejbal, badminton, basketbal atď. Pozemok je obecný, betónový podklad pod ihrisko obec realizovala z vlastných zdrojov. Predmetom výzvy 7.4 MAS by bolo zakúpenie hokejových mantinelov, ktoré by sa pevne spojili s betónovým podkladom a namalľovanie čiar na hokej, volejbal, hokejbal, badminton, basketbal atď.Je takýto zámer oprávneným na financovanie prostredníctvom výzvy MAS 7.4? | Áno  |
| 9. | Dá sa akceptovať stavebná dokumentácia (v rámci opatrenia 7.4), kde sú aj vymedzené prvky, ktoré už boli zrealizované? Napr. v projektovej dokumentácii k ihrisku sú vymedzené časti na vybetónovanie (ktoré už boli zrealizované) a osadenie mantinelov, ktoré by chcel žiadateľ realizovať v rámci žiadosti na opatrenie 7.4. Verejné obstarávanie je rovnako rozdelené na viacero častí.  | Dá sa akceptovať.  |
| 10**.** | Dobrý deň, chcela by som sa informovať v mene našich potenciálnych žiadateľov k týmto aktivitám:7.4 – je možné v rámci jednej ŽoNFP žiadať na dva typy aktivít? | Nie je to možné. Dve rôzne aktivity nie je možné kombinovať v rámci jednej ŽoNFP.  |
| 11.  | Sú v rámci tohto podopatrenia oprávnené aktivity a výdavky súvisiace s rekonštrukciou kultúrneho domu, t.j. zlepšenie stavebno-technického stavu kultúrneho domu, ktoré sa zabezpečí výmenou podlahy? Tá sa aktuálne prepadáva na viacerých miestach, preto je potrebné upraviť podklad a položiť iný typ podlahy, ktorá bude vyrobená z iného materiálu s odlišnými vlastnosťami od tej aktuálnej. | Áno, ale neumožňuje sa umelé rozdeľovanie projektu na etapy.  |
| 12. | Sú oprávnené aktivity a výdavky, ktoré sa týkajú investície do rekonštrukcie nevyužívaných objektov v obci pre komunitnú spolkovú činnosť, t.j. dom vo vlastníctve obce sa aktuálne nachádza v stave holodomu, budú oprávnené výdavky súvisiace s položením novej podlahy, dlažby, upravou stropov, dokončením omietky (vonkajšie a vnútorné), dokončením zárubní a následne obstaraním a osadením interiérových dverí, obstaraním a osadením kúpeľňových batérií, umývadiel, toaliet, obstaraním svietidiel a obstaraním a výmenou strešnej krytiny? | Áno. Odporúčame relevantne zdokumentovať, že sa jedná o nevyužívaný priestor. |
| 13. | Starosta v rámci modernizácie existujúceho, oploteného areálu, v ktorom sa nachádza detské ihrisko a multifunkčné ihrisko chce vybudovať prístupovú spevnenú plochu od brány  areálu k detskému ihrisku a k multifunkčnému ihrisku a z jednej strany okolo multifunkčného  ihriska. Nie je to chodník (plánovaná plocha bude širšia), je to spevnená plocha okolo ihriska a od brány k detskému ihrisku.  | Neoprávnené. |
| 15. | Predmetom projektu je výmena okien a dverí na budove kultúrneho domu. Žiadateľ zaradil ŽoNFP do opatrenia 7.4, aktivita 1. Budova kultúrneho domu je však kaštieľ, ktorý je vedený v pamiatkovom fonde ako kultúrna pamiatka. Je táto aktivita oprávnená cez opatrenie 7.4 alebo 7.5 aktivita 1? | Ak cez aktivitu 1 , podopatrenie 7.5, musí presne definovať, o aký projekt ide a musí byť prístupný verejnosti, nielen ako kultúrny dom napr. otvorený pre svadby a prípadne občanov.Zároveň kultúrna pamiatka podlieha iným predpisom rekonštrukcie – je potrebné zvážiť aj schvaľovanie pamiatkármi. |
| **Aktivita 5 investície do využívania OZE vrátane investícií spojenými s úsporou energie – len ako súčasť investícií do miestnych služieb**  |
| 1. | Obec si bude v rámci 7.4, akt. 5 kupovať nový kotol na pelenty a vložkovať komín. Môže si obec zároveň vymeniť staré radiátory za nové (nie všetky, len tie, ktoré sú už poškodené, napr. tečú) ?  | Nie je definované na akej obecnej budove a s tým spojená oprávnenosť výdavkov projektu.  |
| **Aktivita 6 Investície súvisiace so zvýšením bezpečnosti a prevencie proti vandalizmu na verejných priestoroch (montáž kamerových systémov a iných bezpečnostných prvkov) a investície súvisiace so zvýšením bezpečnosti t.j. nákup prídavných zariadení na komunálnu techniku na čistenie, údržbu zelene a zimnú údržbu ciest/miestnych komunikácií a chodníkov (malé zariadenia).** |
| 1. | Dobrý deň. Rád by som sa opýtal, či sú nasledovné činnosti oprávnené na realizáciu v rámci vyhlásenej výzvy 7.4 MAS:drobné svahové úpravy svahovými tvárnicami (pozemok obce), následné vysadenie zelenej infraštruktúry (stromy, kríky, kvety) v takto upravenom teréne. | Nie sú oprávnené v danej aktivite. |
| 2. | Zvýšenie bezpečnosti v obci - osadenie kamier a nového osvetlenia na ulici. Je táto aktivita oprávnená v rámci opatrenia 7.4 MAS? | Kamerový systém v obci je oprávnený náklad, verejné osvetlenie nie je oprávnený náklad, je potrebné odčleniť neoprávnené výdavky od oprávnených.  |

|  |
| --- |
| **Oprávnenosť aktivít, výdavkov** **7.5 Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie Rozvoj cestovného ruchu** |
| **Aktivita 1: Investície, ktoré súvisia s vytvorením, udržiavaním, obnovou a skvalitňovaním turisticky zaujímavých objektov, bodov a miest vrátane príslušnej infraštruktúry – miestne kultúrne, historické, prírodné a iné objekty a zaujímavosti, zriadenie múzejných a galerijných zariadení a pod.** |
| **P.č.** | **Otázka** | **Odpoveď** |
| 1. | V rámci vyhlásenej výzvy pre podopatrenie  **7.5. Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie (mimo Bratislavský kraj)** sú medzi oprávnené činnosti o.i. zaradené aj *Obnova a skvalitnenie turisticky zaujímavých objektov, bodov a miest vrátane príslušnej infraštruktúry (kultúrne, historické, prírodné objekty, zariadenie muzejných a galerijných zariadení a pod.*. Bude medzi takéto činnosti zaradená aj **výmena okien na kaštieli**, ktorý je zaradený do národných kultúrnych pamiatok? Výmenou týchto okien sa skvalitní využiteľnosť daného objektu, nakoľko aktuálne je väčšina okien na kaštieli rozbitá, čo v prípade dažďa alebo sneženia spôsobuje zatekanie v interiéri daného objektu. Taktiež sa skvalitní situácia pre aktuálnych užívateľov kaštieľa. | Jedná sa o kultúrnu pamiatku a zároveň má byť prístupná verejnosti, ale výmena okien nebude spĺňať účel, ak kaštieľ nebude verejne prístupný. |
| 2.  | Je v rámci aktivity č. 1 oprávnená výstavba múzea s príslušnou infraštruktúrou vrátane úpravy okolia múzea napr. výsadba zelene, príslušný mobiliár resp. drobné architektonické prvky v exteriéri napr. lavička, kôš, smerník, úprava vstupných plôch a pod.? | Jedná sa o oprávnenú aktivitu.  |
| 3. | V prípade výstavby drevenice, ktorá by bola presunutá z inej časti obce, budú oprávnené náklady na prevoz drevenice? | Áno, ide o oprávnené náklady.  |
| 4.  | Sú oprávnené taktiež výdavky na zariadenie interiéru múzea – hnuteľného majetku napr. stôl, stoličky a pod.? | Áno, ide o oprávnené výdavky.  |
| 5.  | Sú oprávnené výdavky na zabudovaný hmotný majetok napr. výstavba pece, či kuchynská linka v múzeu ako súčasť tradičného prvku drevenice, ktorá bude zároveň časťou výstavy? | Áno, ide o oprávnené výdavky.  |
| 6. | Je možné uplatniť si v rámci jednej ŽoNFP oprávnené výdavky spadajúce do viacerých oprávnených aktivít opatrenia?  Napr. výstavba múzea/aktivita č. 1 a zároveň informačná tabuľa/aktivita č.2? | Nie, nie je možné spájať dve aktivity v rámci jednej ŽoNFP.  |
| 7. | Chcela by som sa spýtať či je v rámci Podopatrenia 7.5 oprávneným výdavkom zriadenie online video kamery.  | Nie.  |
| 8.  | Sú oprávnené výdavky na stavebný dozor? | Ak súvisí s rekonštrukciou, tak áno.  |
| **Aktivita 2: investície do rekreačnej infraštruktúry, turistických informácií a informačných tabúľ v turistických lokalitách na verejné využitie, budovanie drobných obslužných zariadení pre turistov, informačné body, smerové tabule, KIOSKy a pod.** |
| 1. | V rámci opatrenia 7.5 oprávnenej *aktivity 2: investície do rekreačnej infraštruktúry, turistických informácií a informačných tabúľ a bodov v turistických lokalitách, budovanie drobných obslužných zariadení pre turistov, a pod*. – **aké konkrétne aktivity budú oprávnené v rámci investícií do rekreačnej infraštruktúry resp. čo sa myslí pod tým rekreačná infraštruktúra?**  | Všetko, čo priamo súvisí so službami týkajúcimi sa rekreácie (napr. turistické chodníky, turistické značky a pod.). |
| 2. | Mám jednu otázku ohľadom opatrenia 7.5. - rozsah a oprávnené činnosti - sú oprávneným výdavkom smerové tabule (označujú názvy jednotlivých častí obcí, názvy ulíc)?? alebo sa myslí len smerové tabule označujúce turistické miesta | Nie. Oprávneným výdavkom sú iba smerové tabule označujúce turistické miesta.  |
|  **Aktivita 3: budovanie, rekonštrukcia náučných chodníkov, cykloturistických chodníkov, ich napojenie na náučné chodníky, budovanie doplnkovej infraštruktúry (odpočinkové miesta, prístrešky, stojany na bicykle a pod.), výstavba vyhliadkových veží, budovanie, údržba a obnova cykloturistického značenia na existujúcich cykloturistických trasách a pod.** |
| 1. | Sú v tomto podopatrení oprávnené výdavky súvisiace s vybudovaním doplnkovej infraštruktúry, konkrétne ide o vybudovanie odpočinkového miesta pre turistov a cykloturistov, ktoré bude zložené z altánkov, stojanov na bicykle, prístreškov, lavičiek, odpadkových košov a informačných tabúľ? | Áno.  |
| 2. | Sú v rámci Podopatrenia 7.5  Podpora na investície do rekreačnej infraštruktúry, turistických informácií a do turistickej infraštruktúry malých rozmerov na verejné využitie (mimo Bratislavský kraj) oprávnené výdavky na projekt, v rámci ktorého budú v oblasti (aktivite)  309075001A003 vybudované odpočinkové miesta (t.j. altánky), stojany na bicykle a prístrešky a taktiež by boli v obci umiestnené aj informačné a turistické tabule v rámci oblasti (aktivity) 309075001A002, ktoré by boli považované za súčasť tohto projektu? | Áno.  |

|  |
| --- |
| **19.4 Podpora na prevádzkové náklady a oživenie** |
| **P.č.** | **Otázka** | **Odpoveď** |
| 1. | Vodič motorového vozidla má nárok na úhradu cestovného vo výške verejnej dopravy za všetkých štyroch členov MAS alebo len za seba? | Len vodič motorového vozidla.  |
| 2. | Môžu členovia MAS použiť mikrobus na prevoz bicyklov a osôb na cyklo exkurziu? Je potrebné riešiť obstarávanie , alebo cestovné do výšky verejnej dopravy? | Je potrebné riešiť obstarávanie.  |

|  |
| --- |
| **Verejné obstarávanie/obstarávanie** |
| **P.č.** | **Otázka** | **Odpoveď** |
| 1. | Ako má postupovať obec ak má temer  ukončené VO, je pred podpisom zmluvy s víťazom a vo výzve obstarávateľ nezohľadnil sociálny aspekt (VO začalo vo februári 2019). Stačí, ak do zmluvy s víťazom zakomponuje formuláciu o zmysle Metodiky „*ak bude dodávateľ potrebovať navýšiť kapacity pre realizáciu danej zákazky, je podmienkou aby na realizáciu predmetnej aktivity zamestnal osoby dlhodobo nezamestnané v mieste realizácie zákazky*“?     | Áno, stačí. Odpoveď: Odpoveď: V zmysle Príručky pre prijímateľa nenávratného finančného príspevku z Programu rozvoja vidieka SR 2014 – 2020 pre opatrenie 19. Podpora na miestny rozvoj v rámci iniciatívy LEADER kapitola 6.9.8 Uplatňovanie sociálneho aspektu pri verejnom obstarávaní: „Ako jeden z nástrojov, ktoré majú prispieť k inklúzii marginalizovaných skupín obyvateľstva, je uplatnenie sociálneho aspektu pri verejnom obstarávaní. V súvislosti s uvedeným je v PRV v rámci implementácie stratégii CLLD pre opatrenie 7 určená ako podmienka oprávnenosti (výberové kritérium pri podopatreniach 7.2, 7.4, 7.5., 7.6) povinnosť uplatňovať sociálny aspekt pri verejnom obstarávaní. Žiadateľ v rámci vyhlásenej výzvy na predkladanie ŽoNFP na implementáciu stratégie CLLD/prijímateľ sa pri uplatňovaní sociálneho aspektu pri VO riadi: Metodickým pokynom pri zadávaní zákaziek na dodanie tovaru, uskutočnenie stavebných prác a na poskytnutie služieb pri uplatňovaní sociálneho aspektu pri verejnom obstarávaní pre Program rozvoja vidieka Slovenskej republiky 2014 – 2020 (Príloha č. 16A). Metodický pokyn uvádza „Verejný obstarávateľ môže vyžadovať osobitné podmienky plnenia zmluvy (tzv. doložky plnenia zmluvy) týkajúce sa sociálnych hľadísk za predpokladu, že ich uviedol v oznámení o vyhlásení verejného obstarávania alebo v súťažných podkladoch, súvisia s plnením zákazky a sú v súlade legislatívou EÚ a SR“. Verejný obstarávateľ si mal napr. určiť v rámci súťažných podkladov osobitné podmienky plnenia zmluvy v zmysle § 42 ods. 12 ZVO (požiadavky týkajúce sa sociálnych hľadísk). Verejný obstarávateľ postupuje pri uzavretí zmluvy v súlade s § 56 ZVO t.j.  Uzavretá zmluva, rámcová dohoda alebo koncesná zmluva nesmie byť v rozpore so súťažnými podkladmi alebo koncesnou dokumentáciou a s ponukou predloženou úspešným uchádzačom alebo uchádzačmi. |
| 2. | Obec realizuje verejné obstarávanie prostredníctvom portálu TENDERnet ([www.tendernet.sk](http://www.tendernet.sk)). Je takýto spôsob VO akceptovateľný pre projekty cez MAS? Pri projekte na Envirofond bol tento postup VO akceptovaný.   |  Áno, je akceptovaný.  |
| 3. |  Na str. 83 príručky  sa delia zákazky s nízkou hodnotou podľa § 117 ZVO na časť a) a časť b) podľa výšky PHZ.  V tabuľke b) je v **nadpise** uvedené, že platí pre zákazky s PHZ nižšou ako **5 000/15 000/70 000 EUR**.**V druhej odrážke  tabuľky pre časť b)** sa uvádza, že “Pri zákazkách do  **5 000/15 000 EUR** nie je žiadateľ v rámci vyhlásenej výzvy na predkladanie ŽoNFP/prijímateľ povinný zverejňovať zadávanie zákazky na svojom webovom sídle, ani zverejňovať resp. zasielať výzvu na súťaž vybraným záujemcom. **Otázka**: Pri výzve na predkladanie ponúk vyhlásenej po 1.1.2019 je povinnosť zverejniť výzvu na webovom sídle prijímateľa pri PHZ vyššej ako 15 000 EUR alebo vyššej ako 70 000 EUR?  Z tabuľky nám to nie je jasné, niečo iné je uvedené v nadpise a niečo iné v texte (suma 70 000 EUR v texte chýba nedopatrením?) | Smerodajný je text. Pri výzve na predkladanie ponúk vyhlásenej po 1.1.2019 je povinnosť zverejniť výzvu na webovom sídle prijímateľa pri PHZ vyššej ako 15000 €.  |

|  |
| --- |
| **Iné** |
| **P.č.** | **Otázka** | **Odpoveď** |
| 1. | Pripravuje RO seminár/školenie k odbornému hodnoteniu?   | Nedisponujeme takouto informáciou.  |
| 2. | Je oprávnená výstavba požiarnej zbrojnice v obci? | Výstavba požiarnej zbrojnice nie je oprávnený výdavok vo schválenej stratégii CLLD Vašej MAS (Tatry – Pieniny LAG)  |
| 3. | Chcel by som sa informovať ohľadom zloženia výberovej komisie MAS. Je možné, aby bola táto komisia zložená výhradne zo zamestnancov MAS?Samozrejme, konflikt záujmov medzi zamestnancami MAS a žiadateľmi o NFP bude vylúčený. | Áno. V zmysle Systému riadenia CLLD v znení aktuálnej verzie, spôsob voľby/výber členov výberovej komisie MAS a vykonávané činnosti musia byť stanovené v stratégii CLLD. Člen výberovej komisie nemusí pôsobiť v území MAS. Členstvo vo výberovej komisii je nezlučiteľné s členstvom vo výkonnom orgáne, kontrolnom orgáne, monitorovacom výbore združenia a funkciou štatutárneho orgánu MAS.  |
| 4. | Dobrý deň, chcela by som sa informovať v mene našich potenciálnych žiadateľov k týmto aktivitám:7.4 – je možné v rámci jednej ŽoNFP žiadať na dva typy aktivít? | Nie je to možné. Dve rôzne aktivity nie je možné kombinovať v rámci jednej ŽoNFP.  |
| 5. | Dobrý deň, mám na Vás jednu otázočku ohľadom splnenie podmienky poskytnutia príspevku - Miera evidovanej nezamestnanosti v obci. Vo výzve žiadateľ musí predložiť Potvrdenie z Ústredia práce, sociálnych vecí a rodiny (sken originálu). Starostka našej členskej obce si požiadala o toto potvrdenie, dostala nasledovnú odpoveď:*Zdravím,**k 31.12.2018 bolo v obci Veľká Lúka* ***15 UoZ****, z toho bolo 7 žien****Poznámka:******Miera nezamestnanosti sa odvíja od EAO (ekonomicky aktívne obyvateľstvo).******EAO sa štatisticky na úrovni miest a obcí nesleduje, a preto mieru nezamestnanosti******vám nevieme vypočítať****.*Rada by som sa Vás teda opýtala, čo máme v tomto prípade robiť a ako splniť túto podmienku poskytnutia príspevku správne, ako doložiť potrebný dokument, tj. Potvrdenie Ústredia práce, sociálnych vecí a rodiny. | Uvedená príloha sa prikladá k ŽoNFPJe potrebné danú odpoveď – vyjadrenie z Úradu práce zaslať na PPA.  |
| 6. | je možné, aby žiadateľ v rámci výzvy MAS v jednej žiadosti o NFP žiadal financovanie dvoch aktivít v rámci jedného podopatrenia?  | Nie je to možné.  |
| 7. | Žiadateľ je SHR so zmiešaným hospodárstvom a predkladá projekt, ktorého predmetom je nákup strojov na výrobu krmoviny pre ovce pre vlastnú spotrebu a taktiež zriadenie dojarne - výstupným produktom je ovčíe mlieko. Je to oprávnené v rámci jednej ŽoNFP? | Neoprávnené.  |